a/| 8 C PLINII HIST. NAT. LIB. XXXVI. 



Ex igni et cinere : medicin m. 



LXIX. Est et ipsis ignibus medica vis. Pestilentiae , 

 quae solis obscuratione contraliitur , ignis suffitu multi- 

 formiter auxiliari certum est. Empedocles et Hippocrates 

 id demonstravere diversis locis. Ad convulsa viscera , 

 aut contusa , ut M. Varro ; ipsis enim verbis ejus utar : 

 Lix cinis est , inquit , foci. Inde enim cinis lixivius 

 potus medetur : ut licet videre gladiatores quum delu- 

 serunt, hac juvari potione. Quin et carbunculum genus 

 morbi , quo duos consulares nuper absumptos indicavi- 

 mus , querneus carbo tritus cum melle sanat. Adeo in 

 rbus damnatis quoque, ac jam nullis, sunt aliqua re- 

 mdia , ut in carbone ecce et cinere. 



Prodigia foci. 



LXX. Non praeteribo et unum foci exemplum, ro- 

 manis litteris clarum. Tarquinio Prisco rgnante tradunt 

 repente in foco ejus comparuisse gnitale e cinere mascu- 

 lini sexus, eamque, quae insederat ibi, Tanaquilis re- 

 ginae ancillam Ocrisiam captivam , consurrexisse gravi- 

 dam. Ita Servium Tullium natum, qui regno successit. 

 Inde et in regia cubanti puero caput arsisse visum, cre- 

 ditumque Laris familiaris filium. Ob id Compitalia et 

 ludos Laribus primum instituisse. 



